Berlingske Tidende, 1835-12-04
Spanien. Over Paris, den 23de Novbr. – Slutningen af den spanske Regentindes Tale i Cortes's første Møde i Madrid, den 16de November, lyder saaledes: "Min kongelige Datters tappre Armees Troskab har under Krigen i de nordlige Provindser paany lagt sig for Dagen. Dens udholdende Hengivenhed for Nationens Sag er hævet over al Roes. Velfortjente ere altsaa de Belønninger, jeg har tildeelt samme; de blive langt tilbage fra det, hvad jeg, af Taknemlighed for en saa trofast hengivenhed, havde ønsket at kunne gjøre. Een Act, af slig taknemlig Anerkjendelse, Oprettelsen af et Jnvalidhuus, ønsker jeg fremfor Alt at see bragt istand paa en Maade, der kan stemme med denne ligesaa veldædige som krigeriske Nations Characteer. Den trængende Nødvendighed, hurtigt at gjøre en Ende paa Borgerkrigen, har gjort det fornødent, at forstørre Hærens Antal langt over det sædvanlige. Desuden er dette Antal allerede forstørret ved Fremmed-Legionen, hvis Tapperhed og Disciplin give de bedste Forhaabninger. Store ville de Offere være, der udkræves; men ogsaa kun forbigaaende. Regelmæssigheden, der iagttages i alle disse forskjellige Troppers Remunerationer, har fundet denne saa særdeles retfærdige Nations Bifald. De Beviser paa Enthusiasme og Hengivenhed, der daglig indløbe til mig fra alle Classer af Statsselskabet, tjene mig til Borgen for, at Jntet er Spanierne for møisommeligt og for kostbart, naar der tales om Tronens og Fædrelandets Forsvar. Jeg har fundet det passende, at tillægge den Deel af den væbnede Magt, der vaager for den indre Orden, og som i Nødsfald skal mobileres for den active Tjeneste, Navnet Nationalgarde, fordi samme med mere Nøiagtighed betegner dette kostelige Jnstituts Natur. Nationalgardens Reglement kræver nogle Modisicationer, der skulle vorde Dem forelagte. Heltemodige Spaniere, for største Delen af Nationalgarden, have udgydt deres Blod, og paa denne Maade stadfæstet den Patriotisme, der opflammede deres Hjerter. Saa ædle Offere turde jeg ikke glemme. Jeg har derfor truffet den Foranstaltning, at Børnene af alle dem, der formedelst deres Hengivenhed for den nationale Sag, falde for Rebellernes Hæder, skulle opdrages i et Jnstitut, der skal kaldes Unionen, fordi Tidspunktet af dets Stiftelse falder sammen med alle sande Spanieres Udsoning og Forening. Trende Lov-Forslag af den største Vigtighed skulle blive dem forelagte til Beraadslaaning og Afgjørelse: Valgloven, denne Grundvold for en repræsentativ Regjering; en Lov angaaende Pressefriheden, denne Sjæl i den repræsentative Regjering, og endelig en Lov om Ministrenes Ansvarlighed, hvilken er uundgaaeligt nødvendig til hiin Regjerings-Forms Fuldstændiggjørelse, da den til samme Tid sikkrer Nationens Rettigheder og Monarkens Uangribelighed, og forener dem med hinanden. En Mængde nyttige Bestemmelser ere forberedte i Finants-Departementet. En af dem har til Hensigt at formilde Domfældningerne for Smughandel; den er mig særdeles kjær, da den vil lindre mangfoldige Lidelser og gjengive Staten mange nyttige Arme. Denne Bestemmelse kan ikke andet end virke velgjørende paa Agerdyrkningen, paa Kunsterne og den offentlige Moral. Det har imidlertid endnu ikke været muligt, at udarbeide nogen almindelig Plan for denne omfattende Gjenstand. Jeg haaber, at De ville foranledige Regjeringen til, at foretage de nødvendige Modificationer i denne Materie, for derpaa i den næste Session at kunne forelægge Cortes et almindeligt System, med Hensyn til Finants Forvaltningen. - Under nærværende Omstændigheder er det ikke muligt at fremlægge Budgettet med den fornødne Røjagtighed. Men saasnart man kommer til Kundskab om de Jndtægter, der kunne udredes af flere foretagne Modificationer, og saasnart Total Beløbet af de ordentlige og overordentlige Udgivter lade sig oversee, skal samme vorde fremlagt. Jeg haaber, at man vil finde min Regjering den Tillid værdig, som dette Ophold udkræver, og overlader til Dem, ogsaa med Hensyn til Justits-Departementet at lade Regjeringen i dette eller hiint Tilfælde frie Hænder. Mange Misbrug ere allerede afhjulpne, og en regelmæssig Fremfærd ved Retterne blevet indført. Med Flid og Jver arbejdes der bestandig paa Redactionen af nye Lovbøger og af et nyt Reglement for Clerus. Denne Stands Commitee, der bestaae af dydige og oplyste Mænd, vil uden Ophold beskjeftige sig med dette vigtige Arbejde. Man vil iøvrigt forelægge Dem et Lov-Project, ved hvilket der skal drages Omsorg for Ordens Geistlighedens anstændige Underholdning. – Det guddommelige Forsyn have vi at takke for Opretholdelsen af en god Sundheds-Tilstand og for Høsten, der, om den just ikke giver Overflødighed, dog er tilstrækkelig. Cortes skulle faae Underretning om Alt, hvad der i administrativ Henseende er skeet for Nationen. Derhen høre: Organisationen og Jnstalleringen af Provindsial-Stænder; et nyt Reglement for Civil Gouverneurerne; den municipale og populaire Characteer, der skal tillægges Politiet; Tilintetgjørelsen af de Hindringer, der hidtil have standset den frie Samfærsel af Personer og Producter mellem Kongerigets forskjellige Provindser, og endelig Reformerne, der i Underviisnings-Væsenet allerede ere indførte og endnu skulle indføres. Jngen Udgivt kan være for stor, naar den anvendes paa denne sidste Gjenstand. Menighedernes Gods og Assistencehusene have tildraget sig min særdeles Opmærksomhed. Man vil forelægge dem et Lov-Project, angaaende hiint Godses Bortsalg, hvilket er saaledes combineret, at Salgets Udbytte, uden Skade for Hypotheker og andre locale Fornødenheder, kan anvendes til Udgivter for Veje og Canaler, for hvilke et fuldstændigt System og faa Aar skal blive bragt i Anvendelse. Paa denne Maade kan man hæve Handels-Samqvemmet, give Producterne en større Værdi og tillige forhøje Grundeiendommens Værd. Saaledes vil de Privates og Statens Riigdom forene sig i en hurtigt stigende Progression, og de til Statsgieldens Afbetaling bestemte Nationalgodser ville kunne sælges til den Priis, til hvilken de ere blevne taxerede, ja endog til en høiere Priis, dersom der af de hidtil brugelige Depoter vil danne sig Provindsialbanker, for at fremme industrielle Foretagender, og især den vigtigste af alle disse Foretagender, Nationalgodsernes Salg. Regjeringen veed, at Regjeringer aldrig ere gode Bestyrere af saadanne Nationalgodser, og agter derfor, med Cortes's Jndvilligelse, strax offentligt at bortsælge alle de, samme tilfaldende og allerede tilfaldne Nationalgodser. Med Systemet til Lettelse af Communicationen hænger Conventionen sammen, der er sluttet med den portugisiske Regjering, angaaende Skibsfarten paa Duero. Andre Conventioner, om Skibsfarten paa Tajo, Minho og Guadiana skulle følge. Dette, høie Proceres og Herrer Procuradores, ere de saare vigtige Gjenstande, over hvilke De skulle have at raadslaae. Af Deres Patriotisme og Deres Omhue venter jeg de skjønneste Resultater. Kun den repræsentative Regjering passer til vor Tids Civilisation. Min Hensigt gaaer ud paa, at denne Nation, der er saa værdig til Frihed og Lykke, skal nyde alle de Friheder, der fremgaae af dette Regjerings-System, men parret med Orden; thi Orden er Grundbetingelsen for enhver statsselskabelig Forening.